એકલી પડી ગઈ હું. તું કેમ મોં મચકોડે છે, કેદાર ! મારી સામે ? તું જાતે જ ન્યાય કર ! મેં એને કૉફી પીવડાવી ? વધારે વાર બેસવા પણ દીધો ? મોઢે જ ના સંભળાવી દીધું ? તો, પછી તું કેમ આ રીતે મને ?… મેં તો ઊલટું એનું ઈન્સલ્ટ કર્યું છે ! હા-હા, વળી ! ઈન્સલ્ટ જ. બીજો કોઈ હોય તો નારાજ થાય, રિલેશન જ કાપી નાખે. આ તો ઘણો સારો છે. હા-હા, સોબર જ વળી. નહિ તો મારાથી એને એવું કહેવાય કે, તમે ન આવતા મારે ઘેર ? અરેરે ! મેં એને એવું કેમ કહ્યું ? મારે એની માફી માગવી જોઈએ, કેદાર ! હા, વળી. સૉરી કહેવું જોઈએ. ભલે, એણે વિવેક જાળવ્યો. બાકી, અંદરથી તો એને બહુ જ લાગી આવ્યું હશે… લગાવું ફોન ? કેદાર ! શું કહ્યું ? લગાવ ! રિયલિ કેદાર ? પણ, આમ ગુસ્સે થઈને કેમ બોલ્યો તું ?…. લગાવું છું હોં ! પછી એમ ના કહેતો કે….